Igavik. Medium Coeli ehk Kesktaevas on kümnenda maja tipp (X maja alguspunkt), mis märgib seda kohta, kus  Päike on suurimal kõrgusel (seniidis), enne kui hakkab laskuma. MC seostub isiksuse saatusega ainelises maailmas ja viitab sellele, kuhu pürgime tööelus, meie kohale ühiskonnas, millised on võimalused elus hakkama saada. Kesktaevas sümboliseerib inimese soovi läbi lüüa, seondub saavutuste ja tähtsamate püüdlustega. Kui IC on puu juured, siis MC on selle puu latv. X maja (Kaljukits, Saturn) väljendab vanemlikku distsipliini, autoriteeti ja piiranguid, mis on selleks, et inimene ei väljuks  traditsioonilistest raamidest ja ettekirjutustest. Lapsepõlves tunnetatakse tavaliselt autoriteetse figuurina ISA, hilisemas elus võtab selle rolli ühiskond.